《谢乔丞相》
宋代·释居简

神枢卓绝当环中，物物虚应无终穷。华风一点妙埏埴，精神千里看折冲。

判然经济归详鍊，有若星光绕檀篆。崎岖诘曲到无馀，冷地静分千绪乱。

空山触蛮亦云惨，山鬼陆梁僧䫲颔。施及无求益见真，惠当适用偏多感。

千古拓提成再造，百粉直惭酬不了。垣傍紫微何处祝，道场山顶何山麓。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。